CELEX: 32014R0270
Language: sk
Date: 2014-03-17 00:00:00
Title: Nariadenie Rady (EÚ) č. 270/2014 zo 17. marca 2014 , ktorým sa mení nariadenie Rady (ES) č. 889/2005, ktorým sa ukladajú určité reštriktívne opatrenia voči Konžskej demokratickej republike

18.3.2014   
            
            
               SK
            
            
               Úradný vestník Európskej únie
            
            
               L 79/34
            
         
      NARIADENIE RADY (EÚ) č. 270/2014
   zo 17. marca 2014,
   ktorým sa mení nariadenie Rady (ES) č. 889/2005, ktorým sa ukladajú určité reštriktívne opatrenia voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (ES) č. 889/2005 (2) sa uložili reštriktívne opatrenia voči Konžskej demokratickej republike (KDR) v súlade so spoločnou pozíciou Rady 2005/440/SZBP (3) a v súlade s rezolúciou Bezpečnostnej rady Organizácie Spojených národov (BR OSN) č. 1596 (2005) z 18. apríla 2005 a s nasledujúcimi príslušnými rezolúciami Organizácie Spojených národov (OSN). Spoločná pozícia Rady 2008/369/SZBP (4) zrušila spoločnú pozíciu 2005/440/SZBP. Rozhodnutie Rady 2010/788/SZBP zrušilo spoločnú pozíciu 2008/369/SZBP.
            
         
               (2)
            
            
               Rezolúciou 2136 (2014) z 30. januára 2014 sa BR OSN rozhodla udeliť ďalšiu výnimku zo zbrojného embarga.
            
         
               (3)
            
            
               Toto opatrenie patrí do rozsahu pôsobnosti Zmluvy o fungovaní Európskej únie a na nadobudnutie jeho účinnosti je potrebný regulačný akt na úrovni Únie, najmä vzhľadom na zabezpečenie jeho jednotného uplatňovania hospodárskymi subjektmi vo všetkých členských štátoch.
            
         
               (4)
            
            
               Nariadenie (ES) č. 889/2005 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Do článku 3 ods. 1 nariadenia (ES) č. 889/2005 sa dopĺňa toto písmeno:
   
               „c)
            
            
               poskytovanie technickej pomoci, financovania a finančnej pomoci súvisiacej so zbraňami a príbuzným materiálom výlučne na podporu regionálnej jednotky Africkej únie alebo pre jej potreby.“
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. marca 2014
      
         
            Za Radu
         
         
            predsedníčka
         
         C. ASHTON
         
      
   
   
      (1)  Ú. v. EÚ L 336, 21.12.2010, s. 30.
   
      (2)  Nariadenie Rady (ES) č. 889/2005 z 13. júna 2005, ktorým sa ukladajú určité reštriktívne opatrenia voči Konžskej demokratickej republike a zrušuje nariadenie (ES) č. 1727/2003 (Ú. v. EÚ L 152, 15.6.2005, s. 1).
   
      (3)  Spoločná pozícia Rady 2005/440/SZBP z 13. júna 2005 o reštriktívnych opatreniach voči Konžskej demokratickej republike a zrušení spoločnej pozície 2002/829/SZBP (Ú. v. EÚ L 152, 15.6.2005, s. 22).
   
      (4)  Spoločná pozícia Rady 2008/369/SZBP zo 14. mája 2008 o reštriktívnych opatreniach voči Konžskej demokratickej republike a o zrušení spoločnej pozície 2005/440/SZBP (Ú. v. EÚ L 127, 15.5.2008, s. 84).